
Më datë 16-20 Qershor 2022 një delagacion i Kuvendit të Shqipërisë me urdhërin e Sekretarit të Përgjithshëm nr. 208, datë 13 Qershor 2022, Komisioni për Politikën e Jashtme i përbërë nga: znj. Mimi Kodheli, Kryetare e Komisionit për Politikën e Jashtme, znj. Hatixhe Konomi, Anëtar, z. Lavdrim Krashi, Anëtar, z.Agron Gjekmarkaj, Anëtar, z. Kreshnik Çollaku, Anëtar, znj. Ina Jano, Këshilltare, znj. Xhojgel Çota, fotografe dhe z.Arben Suta, shofer udhëtuan për një vizitë zyrtare në Kalabri, Itali.
Gjatë kësaj vizite delegacioni shoqërohej nga drejtuesi i mjetit z. Arben Suta, pasi udhëtimi po realizohej me mjetin në Inventar të Kuvendit (Hyundai me targë AB 409 CU)

Nisja nga Tirana-Bari dhe Bari-Tiranë është realizuar me traget dhe lëvizjet në Itali janë kryer me automjetin e Kuvendit.

Më datë 20 qershor 2022 në orën 17:00, drejtuesi i mjetit po priste delegacionin, i parkuar pranë Qëndres Tregtare Mongolofiera Ubicato në Bari, rruga Santa Caterina. Një moment ka zbritur nga mjeti për të sistemuar bagazhet në pjesën e pasme të mjetit. Në momentin e kthimit tek vendi i drejtimit, Z. Suta kuptoi që çanta me të gjitha dokumentet dhe një shumë monetare ishin vjedhur. 
Çanta në përbërje të saj kishte të gjithë dokumentat personal, kartë identiteti, karta banke, patente etj si dhe një vlerë të konsiderueshme monetare vetjake dhe paradhënie nga Kuvendi i Shqipërisë. (sipas procesverbalit bashkëlidhur)

Menjëherë vumë në dijeni Konsullatën e Shqipërisë në Bari, në Itali dhe më pas u bë denoncimi në Rajonin e Policisë. 

Pas kësaj ngjarje është kontrolluar në mënyrë të detajuar automjeti dhe është verifikuar mungesa e një shume parash (200 euro) në emër të znj. Ina Jano, marrë si paradhënie nga Kuvendi i Shqipërisë për pagesat gjatë shërbimit në Kalabri.
Po ashtu është verifikuar mungesa e disa librave në emër të z. Agron Gjekmarkaj të dhuruara gjatë vizitës në Kalabri.

Bashkëlidhur procesverbali:


Mimi Kodheli     					Hatixhe Konomi
Kryetare e Komisionit për Politikën e Jashtme  			        Anëtar 

 Lavdrim Krashi 					Agron Gjekmarkaj 
  Anëtar					                   Anëtar


                    Kreshnik Çollaku 					       Ina Jano
                        Anëtar							     Këshilltare

          Xhojgel Çota 						   Arben Suta
           Fotografe 						Drejtues Mjeti


									    Tiranë 21.06.2022 
